ANNI voluto tempore, Festiua lux Adalheidæ Nobis beatæ claruit: Qua seculum iam respuit. Apostolici dogmatis, Instructa didascalicis, Sic vtitur regalibus, (...) Vt vsa non sit fascibus. Fudit opes largissimas, Donis replens Ecclesias, Regni facultas maxima, Dispersa pauit agmina. Martham sequi decreuerat, Opus manu compleuerat, Amat Mariam pectore, Secura Christum cernere. Summo tonanti gloria Æterna sit per secula, Qui nos sacris solemniis (...) Iungat polorum gaudiis. Amen. ORATIO AD MISSAM. DEVS qui nobis Beatæ Adalheidæ diem concedis venerari solennem, fac nos eius suffragantibus meritis, tuis semper obedire mandatis. Per Dominum. SECRETA. DEVS cuius Filius vnigenitus pro peccatis nostris sacrificium immaculatū in ara Crucis seipsum obtulit, da nobis quotidianis intercessionibus beatæ Adalheidæ tales existere, vt tibi hostia viua, sancta  immaculata effici valeamus. Per eundem. AD POST-COMMVNIONEM. DIVINA libantes mysteria, quæ pro S. Adalheide tuæ obtulimus maiestati, præsta quæsumus Omnipotens Deus, vt per ea veniam mereamur peccatorum,  cœlestis gratiæ donis reficiamur. Per Dominum. ALIA. OMNIGENA benedictione, quæsumus Domine, benedic nos  protege, vt qui carnem  sanguinem Filij tui indigni sumpsimus, precibus  meritis Beatæ Adalheidæ, sancto Spiritu incessanter repleamur. Per Dominum. ALIA. CONCEDE quæsumus Omnipotens Deus, vt qui pondere aggrauamur facinorum, beatæ Adalheidæ sentiamus suffragium. Per Dominum.